Først, de gode tingene: Verten var enkel å kommunisere med. Oppholdet i Riga var koselig, og leiligheten var spennende, annerledes og sentral. Men de negative sidene overveide dette, dessverre:

Først og fremst var temperaturen en stor utfordring i leiligheten. Når vi ankom leiligheten var det svært kaldt, og selv om vi satt alle varmeovnene på fullt, hjalp det lite. Vi bodde i leiligheten fra torsdag til søndag, og det ble aldri bedre. I tillegg hadde vi kun ulltepper til å sove med, så enten var det for varmt eller for kaldt, noe som ødela nattesøvnen. Luften var også dårlig. Det var mangel på sirkulasjon, og uten vinduer i hele kjellerleiligheten, ble det konstant dårlig luft. Den uutholdelige kloakklukten fra toalettet hjalp heller ikke på her.

Videre var "dusjen" egentlig et lite badekar, ikke ment for voksne mennesker. Den eneste rømningsveien i hele leiligheten, utenom inngangsdøren, var blokkert av et tungt metallskap. Denne rømningsveien så uansett ikke helt "godkjent" ut, da det var en dør på størrelse med et vindu, og den virket låst. Det fantes ytterligere ingen vinduer.

Wi-Fi var utilgjengelig under oppholdet, sammen med mobildekning. Leiligheten var videre skitten og støvete (vi dro over stuebordet, og kluten ble sort) og generelt sett veldig utdatert.